### Resumé

Den Lokale Trepart Vadehavet har i samarbejde med kommunerne indenfor trepartens geografi udarbejdet en omlægningsplan. Omlægningsplanen indeholder forslag til arealomlægningsprojekter der kan indfri målene for reduktion af kvælstof og udtagning af lavbundsjorde i den Grønne Trepart, samt forslag til skovrejsning, ekstensivering og naturpotentiale. Kommunalbestyrelserne skal principvedtage de projekter i omlægningsplanen, der i IT-platformen MARS er registreret inden for egen kommunegrænse. Kommunalbestyrelsen skal med principvedtagelsen alene tilslutte at Vejle Kommune og Lokal Trepart Vadehavet arbejder videre med projekterne i den dynamiske omlægningsplan, der foreligger på nuværende tidspunkt. Forvaltningen indstiller at udvalget principvedtager [adresse] andel af omlægningsplanen for den Lokale Trepart Vadehavet.

### Sagsfremstilling

De Lokale Treparters sammensætning og mandat, omlægningsplanens dynamiske karakter og principvedtagelsen rækkevidde, samt det retslige grundlag for Grøn Trepart er beskrevet i sagen Ib Clausen - orientering om [adresse] omlægningsplan. Disse er fælles for alle de fem treparter, Vejle Kommune er en del af og forklares ikke yderligere her. I orienteringssagen forklares også, hvordan [adresse] omlægningsplan er udviklet, herunder lodsejerinddragelse, og der redegøres for det samlede bidrag til Grøn Trepart fra Vejle Kommune.

Denne sag vedrører alene den del Vejle Kommune, der er omfattet af Lokal Trepart Vadehavets geografi og indstiller den relevante del af den Lokale Treparts omlægningsplan til principvedtagelse.

**Den lokale trepart [adresse]**
Kommissoriet for Lokal Trepart Vadehavet fremgår af bilag 1. Den Lokale Trepart er en del af kystvandgruppen [adresse], og har flere forskellige delvandoplande. Vejle Kommune er en del af delvandoplandet Grådyb sammen med Varde, Vejen, Esbjerg, Billund og [adresse]. Vejen Kommune er formands- og sekretariatskommune for den Lokale Trepart Vadehavet.

Lokal Trepart Vadehavet opnåede konsensus om omlægningsplanen den 3.11.2025 jf. mødereferat i bilag 2.

Lokal Trepart Vadehavet og Vejle Kommune er forpligtet til løbende at opdatere omlægningsplanen, så den altid anviser en realiserbar vej til indfrielse af målene i Grøn Trepart.

*Figur 1. Geografisk afgrænsning af den Lokale Trepart [adresse] (mørkeblå)*

![](data:image/jpeg;base64...)

**Omlægningsplanen**
Omlægningsplanen for Lokal Trepart Vadehavet i bilag 3 viser de projekter, der sikrer målopfyldelse for kvælstofindsatsen og udtagning af lavbundsjorde indenfor hele trepartens geografi, samt projekter, der bidrager til målsætningerne for skov og natur. Skitseprojekter fremgår dog ikke af bilaget.

Den Lokale Trepart har udarbejdet et notat, det introducerer omlægningsplanen i sin helhed (bilag 4).

Laus Vestergaard og igangværende omlægningsprojekter indenfor [adresse] geografi, som er en del af omlægningsplanen for Lokal Trepart Vadehavet, fremgår af bilag 5 (liste og kort). Det projektareal i den Lokale Trepart, som ligger i Vejle Kommune fremgår af tabel 1 og omfatter i alt 331 hektar. Omlægningsplanen omfatter ca. 7,6 % af landbrugsjorden i den del af Vejle Kommune, der ligger i Lokal Trepart Vadehavet.

*Tabel 1 – Weena Andersen og kvælstofreduktion i Vejle Kommune i delvandoplandet Grådyb i [adresse] fordelt på virkemidler (hektar og tons)*
![](data:image/jpeg;base64...)

**Verificering af omlægningsplanen**
Styrelsen for Grøn Arealomlægning og Vandmiljø har den 14. oktober 2025 verificeret at omlægningsplanen leverer målindfrielse og derfor kan principvedtages (bilag 6).

**Kvælstofindsats**

Der er et samlet kvælstofindsatsbehov i delvandoplandet Grådyb på 598,5 tons kvælstof pr. år. Lokal Trepart Vadehavet foreslår med omlægningsplanen projekter med en samlet kvælstofeffekt på 1227 tons kvælstof pr. år, dvs. mere end 200 % målopfyldelse. Indsatsbehovet i hele kystvandgruppen er 2644,1 tons kvælstof pr. år, og der er planlagt for 3414 tons kvælstof pr. år, dvs. 129 % målopfyldelse, jf. bilag 3. Dog er den Lokale Trepart ikke i mål for delvandoplandet [adresse], hvorfor der er indledt dialog med Styrelsen for Grøn Arealomlægning og Vandmiljø om håndtering af udfordringen.

Vejle Kommune har identificeret 5 skitseprojekter i den Lokale Treparts område med en samlet kvælstofreduktion på 24,3 ton til videre sagsbehandling. I Vejle Kommune er der samtidigt indgået tilsagn til forundersøgelse eller etablering af 2 projekter, med en samlet kvælstofreduktion på 0,1 ton.

Vejle Kommune bidrager med i alt 24,4 tons kvælstof pr. år ud af den samlede indsats på 598 tons kvælstof pr. år i omlægningsplanen for Grådyb den Lokale Trepart [adresse].

Den Lokale Trepart har som udgangspunkt anvendt standarden i [adresse] på 90 kg. kvælstof pr. hektar i vådområdeprojekter. I [adresse] er der dog planlagt med en mindre effektivitet i lavbunds- og vådområdeprojekterne end de standardtal, der er forudsat i MARS. I omlægningsplanen er der regnet med hhv. 30 kg N/ha i lavbundsprojekterne og 60 kg N/ha i vådområdeprojekterne i dette vandopland. Det svarer til en målopnåelse på 150 %. Årsagen er at erfaringer med de gennemførte projekter i oplandet til Grådyb viser en lavere effektivitet.

[adresse] andel af indsatsbehovet i tabel 2 er en vejledende beregning foretaget af forvaltningen, som kan fungere som pejlemærke for, hvor meget kommunen bør bidrage med. Hvert enkelt delvandopland og kystvandgruppe skal vise målopnåelse på tværs af kommunerne. Den anslåede målopnåelse på 107 % er lavere end de 150 % den Lokale Trepart har ønsket. En stor del af arealet i Vejle Kommune i dette vandopland er allerede omlagt til fredskov ([adresse]), natur ([adresse]) og energianlæg (Vandel Solcellepark), hvorfor yderligere udpegninger er vanskelige. Da delvandoplandet samlet set viser en målopnåelse på mere end 200 % har der ikke været behov for at udpege yderligere arealer i kommunen.

*Tabel 2 – [adresse] og målopnåelse for [adresse] geografi i Lokal Trepart Vadehavet (tons pr. år)*

![](data:image/jpeg;base64...)

**Lavbundsindsats**
Styrelsen for Grøn Arealomlægning og Vandmiljø har beregnet, at den Lokale Trepart Vadehavet har et samlet potentiale for [adresse] Syd er 28437,1 ha. Lokal Trepart Vadehavet og [adresse], tilsammen dækker kystvandgruppen har med udgangspunkt i det potentielle lavbundsareal foreslået, at der medtages 33720,9 ha. i omlægningsplanen.

Vejle Kommune har identificeret 1 skitseprojekt med en samlet udtagning af lavbundsjorde på 4,3 ha. til videre sagsbehandling. I Vejle Kommune er der samtidigt indgået tilsagn etablering af 1 projekt, der bidrager med 0,1 ha. til lavbundsindsatsen.

Vejle Kommune bidrager med i alt 4,4 ha. lavbundsjord ud af den samlede indsats på 33720,9 ha. i omlægningsplanen for den Lokale Trepart Vadehavet.

**Skovrejsningsindsats**

Der indgår skovrejsningsprojekter svarende til 1577 ha. i omlægningsplanen for Lokal Trepart Vadehavet jf. bilag 3.

Vejle Kommune har 3 skitseprojekter med et samlet potentielt skovareal på 25,1 ha. til videre sagsbehandling. Der kun indtegnet skitseprojekter, hvor lodsejer har ansøgt om tilladelse til at rejse skov eller har tilkendegivet interesse herfor til forvaltningen.  I Vejle Kommune er der samtidigt 1 projekt på 0,1 ha., der har fået tilsagn om tilskud eller er under etablering.

Vejle Kommune bidrager med i alt 25,2 ha. ud af den samlede skovrejsningsindsats på 1577 ha. i omlægningsplanen for den Lokale Trepart Vadehavet.

**Naturpotentiale**
Der indgår projekter med naturpotentiale svarende til 11531 ha. i omlægningsplanen for Lokal Trepart Vadehavet i MARS jf. bilag 3.

Omlægningsplanens projekter i Vejle Kommune, der bidrager til potentialer for beskyttet og strengt beskyttet natur og store sammenhængende naturområder fremgår af potentialekortet for Vejle Kommune. De omfatter samlet 82 ha., der ved automatisk analyse i MARS viser 44 % overlap med DCEs forslag til 30 % beskyttet natur i [adresse]. Vejle Kommune har kun indtegnet naturpotentiale i områder hvor der også er tegnet et vådområde- eller lavbundsprojekt i omlægningsplanen, da de lovgivningsmæssige rammer og finansiering til realisering endnu ikke er afklaret.

Den Lokale Trepart Vadehavet har aftalt at indtegning af naturpotentiale skal ske fra 2026 og frem.

**Videre proces**
Når omlægningsplanen er principvedtaget af alle kommunalbestyrelser i den lokale trepart, publicerer Vejen Kommune omlægningsplanen i [adresse], så omlægningsplanen bliver offentligt tilgængelig. Vejle Kommune har valgt at offentliggøre omlægningsplanen for egen geografi på hjemmesiden den 26. november i forbindelse med opstart af den politiske godkendelsesproces.

Kommunerne skal i samarbejde med de lokale treparter efter principvedtagelsen i 2025 og frem mod 2030 sikre en løbende opdatering af omlægningsplanen. Sideløbende arbejder Vejle Kommune i samarbejde med lodsejerne med at udvikle projekterne i omlægningsplanen frem mod realisering.

Der forventes at være behov for tværgående indsatser i relation til øvrig kommunal planlægning i forbindelse med implementering af omlægningsplanen, herunder myndighedsbehandling og evt. tilpasning af kommuneplanen, hvis det viser sig nødvendigt.

### Økonomi

Vejle Kommune har modtaget særlige midler til Grøn Trepart, i alt 6,34 mio. kr. i perioden 2025-2032 til udvikling og implementering af omlægningsplanerne. Der er statslig finansiering knyttet til de virkemidler der indgår i planen (fx vådområder, lavbundsprojekter, minivådområder, etc.), som inkluderer fuld finansiering af kommunens arbejde med forundersøgelse og projektrealisering, kompensation til lodsejere, mv. Der er dog ikke pt. afsat midler til finansiering af kommunernes arbejde med naturprojekter eller til kompensation af de lodsejere, der vælger at deltage i denne type projekter. Der skal derfor findes finansiering hertil hos private fonde, kommunens eget budget eller i staten, fx forbindelse med en ny biodiversitetslov.

### Klima og resiliensvurdering

Aftale om et Grøn Danmark (Grøn Trepart) opstiller mål for landbrugets bidrag til klimaindsatsen, genopretning af en god økologisk tilstand i de danske søer, vandløb og farvande og den danske natur. Omlægningsplanerne for de fem Lokale Treparter bidrager til realiseringen af [adresse] målsætninger CO2-reduktioner i landbrugssektoren, samt kvælstofindsatsen i de delvandoplande i treparten, som kommunen er en del af. Endelig bidrager omlægningsplanen til realisering af Klimaplanens mål om etablering af 3000 ha skov i kommunen inden 2030 og til realisering af Biodiversitetsstrategien.

### Sagens videre forløb

Sagen skal behandles af Økonomiudvalget og Byrådet

### Historik

#### Teknik- og Miljødirektøren indstiller , den 1. december 2025, punkt 194:

**at** udvalget overfor Økonomiudvalget og Byrådet anbefaler, at der arbejdes videre med de projekter i omlægningsplanen for Lokal Trepart Vadehavet, der ligger inden for [adresse] grænse.

####

#### Beslutning fra Klima-, Natur- og Miljøudvalget, den 1. december 2025, punkt 194:

Anbefalet.

Dan Jakobsen var fraværende.

####

#### Beslutning fra Økonomiudvalget, den 8. december 2025, punkt 306:

Anbefales.

Oskar Kjær tog forbehold for sin stillingtagen til byrådets behandling af sagen.

Fraværende: Bruno Hansen.

Fraværende: Pete Bach.

### Beslutning

Godkendt.

Leif Iversen, Oskar Kjær og Odeline Laursen stemte imod.

Fraværende: Charlotte Berg. I stedet mødte Jean Larsen.

Fraværende: Katja Nielsen.